
Атырау қаласының шілде айына әлеуметтiк-экономикалық даму қорытындылары

Демография 
2026 жылдың 1 шілдеге қаланың халық саны 434 511 адамды құрады, бұл 2026 жылдың жыл басына салыстырғанда 0,76% өсіп отыр (3257 адам), бұған туғандар санының артуы және халық өлімінің төмендеуі ықпал етуде. 
Халықтың табиғи өсімі бойынша туғандар саны 3631 адам, өлгендер саны 948 адам, өсім 2683.
Халықтың көші қоны бойынша келгені 14178, кеткені 13604 адам, көші қоны айырымы 574. 
Өнеркәсіп
Қала бойынша өнеркәсіп кәсіпорындармен 736 310 млн. теңгенің өнімі өндірілді. Өндірілген өнімнің нақты көлем индексі 108,0%  құрады. 
Тау-кен өндіру өнеркәсібі және карьерлерді қазу көлемі 265 684 млн. теңге, нақты көлем индексі 90,9%  құрады. 
Төмендеу себебі: «Норт Каспиан Оперейтинг Компании Н.В.» филиалы мұнай көлімінің төмендеуі ішкі мұнай өндірісінің 6,9% азаюы.
Өңдеу өнеркәсібі өнімінің көлемі 360 649 млн.теңге, нақты көлем индексі 123,3% құрады. 

Ауыл шаруашылығы
Ауыл шаруашылығы өнімдерінің жалпы шығарылымының  көлемі        8340,8 млн.теңге құрады, өнімінің нақты көлем индексі 101,5%. 
Қала бойынша 3 140,4 тонна ет, 2 346,8 тонна сиыр сүті, 279,7 мың дана жұмыртқа өндірілді. 2025 жылдың осы кезеңімен салыстырғанда ет өндіру – 102,3%, сиыр сүті –104,1% артты, жұмыртқа –102,6%.   
Шаруашылықтардың барлық категориялары бойынша мал басының саны: ірі қара мал – 12 893 бас (114,8%), жылқы –4 218 бас (107,2%), түйе – 2 590бас (99,6%), қой мен ешкі – 10 686 бас (107,5%) құрады.

Шағын және орта бизнесті қолдау
Қала бойынша шағын және орта кәсіпкерлік субъектілерінің тіркелген саны 45 167 бірлік, былтырғы жылдың сәйкес кезеңімен салыстырғанда 88,1%-ы құрады(2025 ж – 51 268 бірлік).
Жұмыс істеп тұрған шағын және орта кәсіпкерлік субъектілерінің саны  41843 бірлікті құрады, былтырғы жылмен салыстырғанда 88,6%(2025 ж – 47 235).
Төмендеу себебі: дара кәсіпкерлердің азаюы. 
Шағын және орта кәсіпкерлікте жұмыс жасайтындар саны 98 336 адам, 2025 жылдың осы кезеңмен  салыстырғанда 94,0% құрады (2025 ж.-104583).
Төмендеу себебі: жұмыс жасайтындар санының төмендеуіне кейбір кәсіпорындардың ірі кәсіпкерлік субъектілерінің санатына ауысуы және бірқатар шағын кәсіпорындарда жұмыс көлемінің төмендеуіне байланысты адам санының азаюы әсер етіп отыр. 
Шағын және орта бизнестегі қолдау бағытында өңірде қаржылық және қаржылық емес қолдау жұмыстары жүзеге асырылуда. Бірыңғай кешенді бағдарламасы шеңберінде 2026 жылдың 1 тамыз жағдайы бойынша несие мөлшері 499 млн.теңгені құрайтын 7 жоба cубсидияланды. «Өрлеу» бағдарламасы аясында жалпы сомасы 2,6 млрд.теңгені құрайтын 76 жоба қаржыландырылды. Несие сомасы 28,3 млрд.теңгені құрайтын 78 жобаға 10,5 млрд.теңге көлемінде кепілдік берілді.
«Аграрлық несие корпорациясы» АҚ арқылы «Агробизнес» бағдарламасы аясында жалпы 66,2 млн.теңгеге 3 жоба қаржыландырылды. «Іскер» бағдарламасы шеңберінде 19,0 млн.теңгеге 2 жоба қолдау тапты. «Атырау өнімі» бағдарламасы бойынша 82,0 млн.тг 2 жоба жүзеге асырылды.
Сонымен қатар, «Бизнес аймақ» бағдарламасы аясында 127,7 млн.теңгеге 5 жоба қолдау тапты. 
Сауда
Бөлшек сауда көлемі 334 000,9 млн.теңгені құрап, былтырғы жылдың сәйкес кезеңімен салыстырғанда 104%.
Тұтыну бағаларының индексі облыс бойынша 2026 жылғы шілде 2025 жылғы маусыммен салыстырғанда 100,6% құрады (республика бойынша 100,6%). Оның ішінде: азық-түлік тауарлары  - 100,5%, азық-түлік емес тауарлар – 100,9%, ақылы қызметтер  – 100,5% құрады.
Қала әкімдігі мен базар  және супермаркет басшылары, жергілікті шаруа қожалықтар, наубайхана басшылары және көтерме тасымалдаушылармен сауда қызметін дамыту бойынша өзара ынтымақтастық екі жақты Меморандум жасақтап, меморандумның талаптары бойынша күнделікті әлеуметтік маңызы бар азық-түлік өнімдерінің бағаларына, қалдық қорлары мен тасымалдау көлемі бойынша ақпарат алынып, қадағаланып отыр. Оның ішінде жергілікті тауар өндірушілер және сауда желілермен 2026 жылға арналған меморандумға қол қою жұмыстары жүргізілді. Ағымдағы жылдың 1 шілдеге 60 меморандумға қол қойылды. 
Жәрмеңке
Атырау қаласы аумағында, 2026 жыл ішінде, яғни әр аптаның сенбі, жексенбі күндері Тұрғындар қалашығы шағын ауданы «Мұнайшы» стадионының алдында,«Сарайшық» коммуналдық базарында және қалаға қарасты ауылдық округтерде ауыл шаруашылығы жәрмеңкесін өткізу мақсатында бүгінгі күні 70 жәрмеңке өткізілді. 






Инвестиция
Негізгі капиталға салынған инвестиция көлемі 346 539 млн. теңгені құрады (2025 ж.- 238 407 млн. теңге), өткен жылғы кезеңмен салыстырғанда 135,7%. 

Құрылыс жұмыстарының көлемі 144 916 млн. теңге құрады, бұл 2025 жылдың сәйкес кезеңінен 124,5% құрады.
2026 жылы қалада жалпы құны 207,7 млрд.тг құрайтын,                            1000ға жуық жұмыс орнын ашуды көздейтін 
17 инвестициялық жобаны іске асыру жоспарланды, оның ішінде бүгінгі күнге 4 жоба іске қосылды:
1.«КЕНЕН ИНТЕРНЕШНЛ КЕТРИНГ» ЖШС-ның «Стреч-худ пленка өндірісі» (жобаның құны - 13 млрд.теңге, жұмыс орын -120 адам);
2.«Биржанов Е.» ЖК-дің «АРУЖАН» көтерме және бөлшек сауда супермаркетінің құрылысы (жобаның құны – 600 млн. теңге, жұмыс орын – 25 адам);
[bookmark: _GoBack]3.«Белкина» ЖК-дің Қойма ғимараттары бар өндірістік базасы (жобаның құны – 950 млн. теңге, жұмыс орын – 5 адам).
4.    «Сити-21век» ЖШС-нің Денсаулық сақтау кешені «INJU» құрылысы (жобаның құны – 3000 млн.теңге, жұмыс орын – 70 адам);
Қалған 13 жоба жылдың соңына дейін жүзеге асырылады деп күтілуде.
1.	«ИНТАГО КАЗАХСТАН» ЖШС-нің «Экструзиялық полипропилен геотор өндірісі» (жобаның құны - 2 млрд.тенге, жұмыс орын - 41 адам); 
2.	«ВИКТОРИ ГРУПП АТЫРАУ» ЖШС-ның «Көкөніс өңдеу» (жобаның құны - 3 млрд.теңге, жұмыс орын - 15 адам);
3.	«Куаныш ФШ» ЖШС-нің «Ет өңдеу өндірісі» (жобаның құны – 2,8 млрд.тенге, жұмыс орын - 40 адам); 
4.	Атырау қаласында 2000 оқушыға арналған Г.Канцев және К. Әзербаев көшелерінің қиылысында орналасқан мектеп құрылысы, «Binom Barys» ЖШС (жобаның құны -  13,3 млрд.теңге, жұмыс орын - 360 адам);
5.	«Сұнқар Девелопмент» ЖШС-нің «Infinity Mall-2 сауда-ойын-сауық орталығының құрылысы» (жобаның құны – 2 млрд.тенге, жұмыс орын - 10 адам); 
6.	«HuaLin Energy Ltd» ЖШС-ның «Газ-поршеньді электр станциясы» (жобаның құны – 153,6  млрд.теңге, жұмыс орын - 40 адам);
7.	«Фибратекс» ЖШС Штапельді талшық өндірісі (жобаның құны -   2,1 млрд.тенге, жұмыс орын – 67 адам);
8.	«BUILTEX» ЖШС-нің «Атырау қаласында жылу алмастырғыш жабдықтарды өндіру зауытының құрылысы» жобасы (жобаның құны - 4487 млн. теңге, жұмыс орын - 50 адам);
9.    «Голдбридж» ЖШС-нің «48 орындық қонақ үй кешенінің құрылысы» жобасы (жобаның құны – 1 200 млн. тг, жұмыс орын – 45 адам).
10.   «Атырау Пласт» ЖШС-нің «Пластмасса өндіру зауыты құрылысы» жобасы (жобаның құны – 700 млн. теңге, жұмыс орын – 10 адам);
11.    «Теплый Дом» ЖШС-нің «Теплый Дом Атырау» көп өндірісті кешені (жобаның құны – 1200 млн.теңге, жұмыс орын – 31 адам);
12. «Денхолм Жолдас» ЖШС – нің «Қолданыстағы өндіріс орнының аумағында дәнекерлеу цехын салу» жобасы (жобаның құны – 3095 млн.теңге, жұмыс орын - 15);
13.  «Әділ-А» ЖШС-нің «Логистикалық және қойма инфрақұрылымын салу» жобасы (жобаның құны 800 млн. теңге, жұмыс орын – 35 адам);
Тұрғын үй құрылысы, кәріз және инженерлік инфрақұрылым
Самал ықшам ауданында 16 тұрғын үй үшін сыртқы инженерлік-коммуникациялық инфрақұрылым құрылысы бойынша жұмыстар 85 пайызға  аяқталды. Құрылыс монтаждау жұмыстарын 2026 жылдың аяғына дейін аяқтау жоспарлануда.
Береке ықшам ауданында орыналасқан 72 пәтерлік 3 тұрғын үйге арналған сыртқы инженерлік коммуникациялық инфрақұрылымның құрылыс жұмыстары жүргізілуде. Инженерлік желілердің құрылыс жұмыстарын2026 жылда аяқтау жоспарлануда бүгінгі күні құрылыс жұмыстары 95 пайызға аяқталды.
Жұлдыз 1/2 шағын ауданында кәріз желілерін салу нысаны бойынша құрылыс монтаждау жұмысы нысанның құрылыс дайындығы 65пайызды құрайды. Қарастырылған 66 км кәріз желілерінен 57 км құбыр тартылды. Сонымен қатар, №1 кәріз сорғы станциясы бойынша сәулет-құрылыс жұмыстары аяқталды. №2 кәріз сорғы станциясы бойынша жер жұмыстары жүргізілуде. 
Геолог, Мирас шағын ауданында кәріз желілерін салу нысаны бойынша құрылыс монтаждау жұмысы нысанның құрылыс дайындығы 85 пайызды құрайды. Қарастырылған 26 км кәріз желілерінен 26 км құбыр тартылды. Сондай-ақ, кәріз сорғы станцияларының (КСС) жұмыс істеуі үшін қажетті электр желілерін салу жұмыстары жүргізілуде. Жобада көзделген барлық материалдар мен жабдықтар сатып алынды.
Бүгінгі күні Соколок каналын реконструкциялау және жаңғырту жобасы іске асырылуда. Аталған жоба каналдың техникалық жағдайын жақсартуға, су өткізу қабілетін арттыруға және қала аумағындағы су жүйелерініңтиімдіжұмысістеуінебағытталған. Нысанды аяқтау 2026 жылдың аяғында жоспарлануда.
«Ерік-Мостовой» каналының құрылысын қайта жаңғырту жобасы бойынша
Жоба шеңберінде ұзындығы 16 км болатын ашық канал жүйесін жабық жүйеге ауыстыру және қайта жаңғырту көзделген. Негізгі мақсат – каналдың техникалық жағдайын жақсарту, санитарлық қауіпсіздікті қамтамасыз ету және қала аумағының инженерлік инфрақұрылымын жаңғырту.
Жоба аясында келесі жұмыстарды орындау жоспарлануда:
· канал ішіндегі лас және тұрмыстық суларды шығару және жою;
· канал түбін және қабырғаларын тазалау, нығайту, гидрооқшаулау жұмыстарын жүргізу;
· каналдың үстін бетон плиталармен немесе заманауи жабындармен жабу арқылы қауіпсіздік деңгейін арттыру;
· канал бойымен дренаж жүйесін, су құбырларын, кәріз желілерін және жазғы суару жүйелерін тарту.
Сонымен қатар, жобада канал аумағын абаттандыру және көгалдандыру, тұрғындардың демалысы мен белсенді қозғалысына қолайлы жағдай жасау мақсатында:
· жаяу жүргіншілер жолдарын, велосипед жолдарын және жүгіру жолақтарын салу;
· шағын сәулет нысандарын (орындықтар, жарықтандыру шамдары, қоқыс жәшіктері) орнату;
· саябақтар мен қоғамдық демалыс аймақтарын қалыптастыру қарастырылған.
Аталған жоба Атырау қаласының инженерлік инфрақұрылымын жетілдіруге, қоршаған ортаның экологиялық жағдайын жақсартуға, сондай-ақ тұрғындардың сапалы демалысы мен күнделікті қозғалысына қолайлы орта қалыптастыруға бағытталған.



Жол инфрақұрылым
Атырау қаласы мен қала аумағына қарасты елді мекендердегі жалпы автокөлік жолдарының ұзындығы – 1634,9 шақырымды құрайды. Оның 1553 шақырымына тас жол төселген, қалған  81,9 шақырымы тас жол төсеуді қажет етеді, яғни жалпы жолдардың 95 пайызы қатты жабындымен қамтылған.
Жол құрылысын салу бойынша: 
Жол құрылысы бағыты бойынша ауыспалы нысандар аясында Еркінқала-2, Зарослый-1 және Алмалы ауылдық округтерінде жалпы ұзындығы 15 шақырымды құрайтын 20 көшеге жаңадан қатты жол жабындысы төселіп, аталған нысандар қолданысқа тапсыру кезеңіне кірді. 
Бейбарыс даңғылынан Атырау–Астрахань автомобиль жолына дейінгі аралықта ұзындығы 2,8 шақырымды құрайтын тас жол салу жұмыстары басталды. Қазіргі таңда жолдың негізгі қабаттары төселіп, жер асты инженерлік желілері оқшауланып көшірілді, сондай-ақ алғашқы ірі түйірлі асфальт қабаты төселіп, құрылыс жұмыстары жалғасуда. 
Сондай-ақ, жалпы ұзындығы 4,8 шақырымды құрайтын №5 сүзбе стансасы мен оң жақ жағалауда орналасқан кәріз тазалау имараты бағытына жол құрылысы жобасы басталып, оның 2,6 шақырым бөлігі асфальт жабынымен қамтылды.Осы нысандар 2026 жылдың аяғына дейінқолданысқа тапсырылатын болады. 
Атырау қаласының Самал, Береке, Өркен шағын аудандарына және Каженбаев, Досмухамедов көшелеріне жалпы ұзындығы 10 шақырымды құрайтын жол құрылысын салу және Ақберен көшесіне жалпы ұзындығы 2,1 шақырымды құрайтын жол құрылысын салу жұмыстары жүргізіліп жатыр. 
Автокөлік жолдарын қайта жаңғырту бойынша: 
Бүгінгі күні  Атырау–Индер 0–10 нысанның жалпы ұзындығы 10шақырым, бүгінгі біткен бөлігі 6,3шақырым, Қожақаев жалпы ұзындығы 1,37шақырым, біткен бөлігі 900 метр, Құттығай батыр көшелері жалпы ұзындығы 0,647 км, біткен бөлігі 550 метр, Жастар көшесінен Еркінқала ауылына дейін тас жолы жалпы ұзындығы 11,6 шақырым, біткен бөлігі 3,7 шақырым, Гагарин көшесі жалпы ұзындығы 1,8 шақырым, біткен бөлігі 800 метр, Атырау-Астрахань тас жолының қалаға қарасты бөлігіне қайта жаңғырту жұмыстары жалпы ұзындығы 6,4 шақырым, біткен бөлігі 5 шақырым.  Аталған нысандардың жұмысы жалғасуда. 
Автокөлік жолдарын орташа жөндеу бойынша: 
Бүгінгі күні Азаттықкөшесіне 1 шақырым, Молдағұловакөшесіне 1,5 шақырым,Абайкөшесіне 1 шақырым орташа жөндеу жұмыстарынжасау жұмыстары басталды. 
Сондай-ақ, жол-көлік оқиғаларының алдын алу және жол қозғалысы қауіпсіздігін арттыру мақсатында қолданыстағы автомобиль жолдарының тозығы жеткен учаскелерін қалпына келтіру үшін шамамен 100 ден астам көше бойынша жалпы аумағы 52 000 шаршы метр асфальт жабынына ағымдық жөндеу жұмыстарын жүргізу жоспарланып отыр.

Жұмыспен және әлеуметтік қамту
Есептік кезеңде жұмыспен қамту мәселесі бойынша 23350 адам өтініш білдірді. Ресми түрде тіркелген жұмыссыздар саны – 11379(2025ж.-11032).
2026 жылдың 1 шілдеге 11147 адамға жұмыспен қамтудың белсеңді шараларалары көрсетілді, оның ішінде қоғамдық жұмысқа-558 адам, кәсіпкерлік негіздерінде оқығандар- 587 адам,  кәсіби бағдар беру оқуы-6083 адам, жастар практикасына-59 адам, «Күміс жас жобасы» бойынша -66 адам, әлеуметтік жұмыс орны-61 адам, кәсіптік оқуға-56 адам, Skills оқу бойынша 735 адам, тұрақты жұмысқа-2885 адам орналастырылды. 
       Атырау қаласы бойынша мүгедектегі бар адам саны 15373 адам, оның ішінде:
I топ-1659 адам;
II топ-5242 адам;
III топ-5220 адам;
бала жастан мгедек саны-3240 адам.                           
2026 жылдың 1 тамызына мансап орталығына 703 мүгедектігі бар адам хабарласты, олардың жұмыспен қамтудың белсенді шараларымен қамтылғандары-264 адам (тұрақты жұмысқа орналасқандар-66 адам, оның ішінде квота бойынша 21 адам, қоғамдық жұмысқа-110 адам, жастар практикасы -3 адам, Күміс жас жобасы бойынша-5 адам, кәсіпкерлік негізінде оқығандар-44 адам, Скиллс онлайн оқу-35 адам). 
	Мемлекеттік атаулы әлеуметтік көмек 211 жанұяның 1182 алушысына – 120,9 млн.теңге тағайындалды.
«Мүгедектерді жеке оңалту» бағдарламасы бойынша:
      - протездік-ортопедиялық құралдармен 834 адам қамтамасыз етілді;
      - арнаулы жүріп – тұру құралдармен 226 адам қамтамасыз етілді;	
      - тифлотехникалық құралдармен 334 адам қамтамасыз етілді; 
      - сурдотехникалық құралдарымен 138 адам  қамтамасыз етілді;
      - санаторно-курорттық шипажайымен 3207 адам  қамтамасыз етілді;
      - гигиеналық құралдармен 3700 адам  қамтамасыз етілді;

Мәдениет және спорт 
Атырау қаласында 43 мәдениет мекемесі халыққа мәдени-демалыс қызметтерін ұйымдастырады. Оның 16 клубтық мекемелер болса, 27-сы кітапханалар.
2026 жылдың 1 тамызда жалпы кітапханаларда өткізілген іс-шаралар саны – 817. Оқырман саны – 20056. Келушілер саны – 89401. Кітап берілімі – 207197. «КАБИС» бағдарламасы бойынша электронды каталогына 5847 дана кітап,2770 мақала құйылды.
Мәдени өткізілген шаралар саны – 451. Көрермен саны – 63228. 
              2 шілде Құрманғазы атындағы мәдениет сарайының ұйымдастырумен Ұлттық Домбыра күніне орай cауда орталықтары: «Насиха», «Атырау сауда орталығы», «Infinity», «Арбат», «Керемет парк» демалу алаңдарында концерттік бағдарламалар өтті.
             8 шілдеде мамандардың біліктілігін шыңдап, қызметкерлер арасындағы қарым-қатынастарын нығайту мақсатында Атырау қалалық кітапханасының жас кітапханашылары арасында «Knowledge Navigator» QUIZ интеллектуалдық сайысы өтті. 
             9 шілдеде №5 қалалық балалар кітапханасы №8 У.Атамбаев атындағы мектеп жанындағы «Күншуақ» жазғы демалыс лагерінің оқушыларымен Қазақтың тұңғыш ғарышкері Тоқтар Әубәкіровтың 80 жасқа толуына орай «Аспанға самғаған қазақ» атты библиографиялық шолу өткізді.  
           13 шілдеде №8 қалалық кітапхана «Отбасы» саябағында қала тұрғындары арасында «Бір ел – бір кітап» акциясы аясында қазақ әдебиетінің көрнекті өкілі Қабдеш Жұмаділовтің «Тағдыр» романын таныстырып, кітап көрмесін өткізді.
             22 шілде Қ.Смағұлов алаңында Қазақстанның халық жазушысы әрі композитор І.Жақановтың 90 жасқа толуына арналған «Еділ мен Жайық» атты сазды бағдарлама өткізілді. Қызыл балық ауылдық мәдениет үйі қоғамда адамгершілік, жанашырлық, мейірімділікті нығайту мақсатында «Жүрек жылуын ұсынамын!» атты қайырымдылық істер марафоны ұйымдастырылды. 
            27 шілдеде саябақ ішіндегі өсімдіктер мен ағаштар және құстар әлемімен таныстырып, кітап оқуға деген қызығушылығын ашық ауада дамыту мақсатымен, жазғы оқу бағдарламасы аясында №6 қалалық балалар кітапханасы тұрақты оқырмандарымен ашық аспан астында «Жасыл әлемге саяхат» атты экологиялық квест ойынын ұйымдастырды.
           30 шілде Еркінқала ауылдық мәдениет үйінде Құрманғазы атындағы мәдениет сарайының ұйымдастырумен «Әжелер тәрбиесі - даналықтың қайнар көзі» атты фестиваль концерті өтті.
Спорт саласы бойынша:
2026 жылғы I жартыжылдық ішінде әр түрлі деңгейдегі 81 спорттық-бұқаралық іс-шаралар өтті. Қатысушылар саны – 12962. 
Волейболдан 2009-2011 ж.т. жасөспірімдер арсында турнир өткізілді. 
Бұқаралық спортты дамыту спорт клубы «Спорт нашақорлыққа қарсы» ұранымен 2013-2014, 2015-2017 ж.т. жасөспірімдер арасында шахматтан жекелей жарыс, жасөспірімдерден құралған аула командалары арасында дойбыдан командалық жарыс, 2007-2009 ж.т. жастар арасында үстел теннисінен жекелей жарыс, 2012-2014 ж.т. жасөспірімдерден құралған аула командалары арасында көңілді старт эстафеталық жарыс, 2004-2006 ж.т. жасөспірімдерден құралған аула командалары арасында шағын футболдан жарыс, 23 жасқа дейінгі жастар арасында -75 кг, -85 кг, +85 кг және ересектер арасында 80 кг, +80 кг қол күрестен жекелей жарыс; Балық шаруашылығы қызметкерлері күніне орай шағын футбол, гір тасын көтеру, сеткі тоқу, қол күрес, командалық арқан тарту спорт түрлерінен жарыс; Астана күніне орай екі қолмен штангы бицепске көтеру жастар арасында -75 кг, +75 кг және ересектер арасында -82 кг, +82 кг жоғары салмақ дәрежелерінде жекелей жарыстар ұйымдастырды. 
Бөлім арқылы көрсетілетін мемлекеттік қызметтер бойынша          «2-разрядты спортшы, 3-разрядты спортшы, 1-жасөспірімдік разрядты спортшы, 2-жасөспірімдік разрядты спортшы, 3-жасөспірімдік разрядты спортшы спорттық разрядтарын және біліктiлiгi жоғары деңгейдегi екiншi санатты жаттықтырушы, біліктiлiгi жоғары деңгейдегi екiншi санатты жаттықтырушы-оқытушы,  біліктiлiгi орта деңгейдегi екiншi санатты жаттықтырушы, біліктiлiгi орта деңгейдегi екiншi санатты жаттықтырушы-оқытушы, біліктiлiгi жоғары деңгейдегi екiншi санатты әдiскер, біліктiлiгi орта деңгейдегi екiншi санатты әдiскер, біліктiлiгi жоғары деңгейдегi екiншi санатты нұсқаушы-спортшы, спорт төрешi – 57 біліктілік санаттар мен спорттық разрядтар берілді.


Денсаулық сақтау
Бүгінгі күні Атырау қаласында 45 денсаулық сақтау мекемесі жұмыс атқаруда.(15 емхана, оның ішінде: 8 мемлекеттік, 7 жекеменшік).
«Өркен» және «Нұрсая» шағын аудандарында бір ауысымды 250 адам қабылдайтын 2 емхана құрылысының жұмыстары жүргізілуде. 
         Сонымен қатар, қаладағы жедел медициналық жәрдем станциясының(мкр.Атырау) 3 подстанциясымен (Балауса, Балыкшы, мкр.Орбита), Атырау облыстық онкологиялық диспансері жанындағы радиологиялық корпусінің құрылыстары жүргізілуде. 
Алмалы және Береке ауылдарында бір ауысымда 25 науқас қабылдайдын дәрігерлік амбулатория құрылыс жұмыстары жүргізілуде.

Білім беру
Қала  аумағында 71 жалпы орта білім беретін мектеп жұмыс істейді. Оның ішінде 10 гимназия, 5 лицей, 1 негізгі, 1 кешкі, 1 интернат бар. 71 мектептің 52 мектебі қала аумағында, 19 мектеп ауылдық жерде орналасқан. 71 мектептің 44 қазақ тілінде, 2 орыс тілінде, 25 орыс және қазақ тіліндебілім береді. Аталған  білім  беру  ұйымдарында:
0–11  сыныптарда 82 849 оқушы білім алуда;
1-11 сыныптарда 78 086 оқушы білім алуда. 
     Білім беру ұйымдарында жалпы 8 387 педагог еңбек етеді. Оның ішінде:
Модератор – 3 228 педагог;
     Сарапшы – 1 551 педагог;
     Зерттеуші – 1 077 педагог;
     Шебер – 52 педагог. 
Алдағы уақытта апатты деп танылған мектептердің орнына жаңа білім беру нысандарының құрылысы жоспарланған. Атап айтқанда:
    - №11 Ы.Алтынсарин атындағы мектептің орнына 1500 орындық жаңа мектеп;
    - М.Ломоносов атындағы орта мектептің орнына 900 орындық мектеп;
    - №10 орта мектептің орнына 300 орындық мектеп;
    -№30 мектеп гимназияның орынына 1500 орындық мектеп салынатын болады. 
Сонымен қатар қазіргі уақытта 4 мектепте 250 орындық жапсаржайлардың құрылысы жүргізілуде: №24 орта мектеп, №31 мектеп гимназия, Қ.Смағұлов атындағы орта мектеп, Ф.Оңғарсынова атындағы орта мектеп. Биыл жаңарту (реновация) бағдарламасы аясында Жамбыл атындағы жалпы білім беретін орта мектепке республикалық бюджеттен қаржы бөлініп, күрделі жөндеу жұмыстары басталды. 
Бүгінгі таңда қалада 5 мектепте үш ауысымды оқыту сақталып отыр. Олар: 
- №2 орта мектеп;
- №22 орта мектеп;
- №24 орта мектеп;
- Еркінқала орта мектебі;
- Т.Амандосов атындағы орта мектеп. 
Бұл мәселені шешу мақсатында «Жайлы мектеп» ұлттық жобасы аясында ауқымды жұмыстар атқарылуда.  Және де алдағы уақытта Еркінқала 2, Тасқала 2, Дамбы және Көктем елді мекендерінде 600 орындық жаңа мектептердің құрылысы аяқталып, пайдалануға беріледі деп күтілуде. Нәтижесінде Еркінқала және Т.Амандосов атындағы мектептердегі үш ауысымды оқыту мәселесі толық шешімін табады. 
2025-2026  жыл оқу жылының қорытындысы бойынша білім сапасы  57,9 пайызды құрады. 2025-2026 оқу жылында 11-сыныпты 3 217 түлек тәмамдады. Оның ішінде 52 оқушы «Алтын белгі» иегері, 113 оқушы «Үздік аттестат» иегері. 
Мектепке дейінгі білім беру саласында қала бойынша 177 балабақша жұмыс істейді, оның ішінде 47 мемлекеттік және 130 жекеменшік балабақша. Балабақшаларда тәрбиеленіп жатқан балалар саны 21583 
Балабақша кезегінде — 10 177бала тұр.
	2026 жылғы қамту көрсеткіштері:
	1-6 жас – 82 %;
	2-6 жас – 80 %;
	3-6 жас - 100 %.
        Балабақша кезегін қысқарту мақсатында Өрлеу шағын ауданында 160 орындық, Талғайран елді мекенінде 280 орындық, Құрманғазы елді мекенінде 280 орындық, Жұлдыз 2 елді мекенінде 280 орындық, Ақсай 2 елді мекенінде 280 орындық балабақшалардың құрылысы жүргізілуде. Сонымен қатар, №48 «Родничок», №28 «Алмагүл» және №3 «Қарлығаш» бөбекжай-бақшаларында күрделі жөндеу жұмыстары басталды. 
	Қалада қосымша білім беру бағыты да қарқынды дамып келеді. Қазіргі таңда 5 қосымша білім беру ұйымы жұмыс істейді. Оның құрамында: 3 балалар саз мектебі, 2 жасөспірімдер даярлық клубы, №2 психологиялық-педагогикалық түзету кабинеті қызмет көрсетеді. 
	Балалардың шығармашылық әлеуетін дамыту және бос уақытын тиімді ұйымдастыру мақсатында Еркінқала елді мекенінде 150 орындық өнер мектебі пайдалануға берілді. Сонымен қатар Томарлы елді мекенінде 150 орындық өнер мектебінің құрылысы аяқталу сатысында тұр және жақын уақытта пайдалануға беріледі. 

Жер қатынастары, сәулет жұмыстары
2026  жылдың шілде айы қорытындысымен жер учаскесінің иелеріне жалға алу 1451 және меншік құқығын беру туралы 146 келісім–шарттары тіркелді және бір жақты келісім шарттарын бұзу бойынша 327 келісім – шарт жасақталды. Мемлекет қазынасына жер учаскесін сатып алу бойынша шілде айы қорытындысымен 391 025 835,21 теңге көлемінде қаражат түсті.
2026 жылдың шілде айына дейінгі аралықта (1999 жылдан бастап 2026 жылдың 1 тамызға дейін) тұрғын үй құрылысын салу үшін жер учаскесін беру жөнінде 149288 азамат кезекке тіркелген. Ағымдағы жылдың шілде айы қорытындысы бойынша  тұрғын үй құрылысын салуға 8012 азамат өтініш білдірді.
2026 жылы жеке тұрғын үй үшін жер учаскесін бөлу кезегінде тұрған азаматтарға (1999-2007 жылдар аралығы) - 70, ал әлеуметтік қоғамдық мақсатта – 238 жер телімдері рәсімделген. Инвестициялық жобаға 4 жер учаскесі берілді. 
Аукцион арқылы 23 жер учаскесі сатуға ұсынылып, 20 жер учаскесі бүгінгі күні 385 446 662 теңгеге сатылды. 

Құқықтық  тәртіп
         2026 жылдың шілде айына барлық қылмыстық түрлері бойынша 1444 қылмыстық құқық бұзушылық тіркелді, бұл 2025 жылдың кезеңімен салыстырғанда 12,5% құрайды. (2025 жылы – 1650). Олардың ішінде аса ауыр қылмыстар – 15, ауыр қылымыстар – 441, орташа ауырлықтағы қылмыстар – 486, жеңіл  қылмыстар – 232.
Есепті кезең барысында қоғамдық орындарда жасалған әкімшілік құқық бұзушылықтар «Мүлдем төзбеушілік» қағидаты бойынша 12973 әкімшілік хаттама толтырылып, оның қоғамдық қауіпсіздік бөлімімен ҚР ӘҚБтК-нің 440 бабымен қоғамдық орындарда және көшелерде маскүйінде жүргендері үшін 1937 хаттама толтырылып, 1,15%-ға өсіп отыр.  

Жастар саясаты
Қазақстан Республикасындағы 2030 жылға дейінгі отбасылық және гендерлік саясат тұжырымдамасын іске асыру жөніндегі іс-қимыл жоспарын Атырау қаласында жүзеге асыру мақсатында 2026 жылға 3 жоба жоспарланып, 2 жоба (Атырау қаласында отбасылық демографиялық және гендерлік саясатты жүзеге асыру «Атырау журналисттер одағы» қоғамдық бірлестігі, Атырау қаласында зорлық зомбылықтың алдын алу «Жаныңдамын!» қоғамдық қоры)  бойынша келісім шарт жасақталды.
	Атырау қаласында 14-35 жас аралығындағы жастар саны 125 028 адамды құрайды. Оның ішінде 10 437 жоғары оқу орындарының студенттері, 17 912 техникалық және кәсіптік білім беру ұйымдарының студенттері. Қала бойынша NEET санатындағы жастар саны 1 977 адамды құрайды, бұл жастарды жұмыспен қамту, кәсіптік бағдарлау және әлеуметтік бейімдеу бағытындағы жұмысты күшейтуді талап етеді.
Жастар саясаты мен балалар бастамаларын қолдау бағытында 2026 жылға үкіметтік емес ұйымдарға арналған грантқа 7 жоба жоспарланып,  5 жоба бойынша келісім шарт жасақталды(«Жастарды уақытша маусымдық жұмысқа орналастыру бойынша «Жасыл ел» жобасын іске асыру бойынша қызметтер» жобасына қаражат бөлініп, «Жеті Жарғы» қоғамдық қорымен келісімшарт жасалды. «Жасыл ел» бағдарламасы аясында жастарды маусымдық жұмыспен қамту жұмыстары жалғасуда. Маусым айында еңбек жасағына 30 жас қабылданса, шілде айында  42 жас жұмысқа кірісті. Осылайша, бүгінгі таңда жоспарланған 100 «Жасыл ел» еңбек жасағының сарбазының 72-сі жұмыспен қамтылды. Бағдарламаға қатысушылар қаланы абаттандыру, көгалдандыру және санитарлық тазалық жұмыстарын жүргізуге белсенді атсалысуда. Қалған қатысушыларды жұмысқа тарту жұмыстары кезең-кезеңімен жалғасуда.).



